
U RADOBOJU ODRŽANA DRUGA SJEDNICA 
OPCINSKOG VIJECA 


SVE ODLUKE JEDNOGLASNO 


Pod predsjedavanjem predsjednika Općinskog vijeća Općine Rado- 
boj, Alojza Sajka, u Radoboju je 11. rujna održana druga sjednica Vijeća. 
Sjednici nisu bili nazočni vijećnici izabrani na listi HDZ-a : Matija Oraić, 
Zdenko Vidović i Josip Potočki, a deset prisutnih sve su odluke koje su se 
našle na dnevnom redu prihvatili jednoglasno. 

Nakon što je je usvojen zapisnik sa prve konstituirajuće sjednice usvo- 
jen je novi Poslovnik Općinskog vijeća. Obrazloženje je ponijela predsjed- 
nica Odbora za Statut i Poslovnik Dragica Ferek-Jambrek naglasivši da je 
on usklađen sa novim zakonskim rješenjima o izravnom izboru načelnika i 
ukidanju Poglavarstva te da je posebno aktivan u donošenju novog Poslov- 
nika bio vijećnik Ladislav Fruk, kojem se posebno zahvalila. 

Raspravljajuće o polugodišnjem ostvarivanju općinskog proračuna, 
vijećnici su konstatirali da je ostvaren manjak u iznosu od 457.824, 85 kuna 
ško je rezultat još uvijek nepodmirenih troškova izgradnje sportske dvorane, 
pa će se stoga pripremiti rebalans proračuna. 

Općinski vijećnici donijeli su i Odluku o agrotehničkim mjerama 
Općine Radoboj, Odluku o proglašenju javnog dobra radi osiguranja puta 
do novoizgrađenog društvenog doma u Radobojskom Orehovcu, Odluku o 
uključivanju u akciju» Gradovi i općine-prijatelji djece» te Odluku o osniva- 
nju Savjeta mladih Općine Radoboj. 

Pod točkom dnevnog reda :Pitanja i prijedlozi, Zvonko Pavrlišak 
postavio je pitanje vezano uz prijevoz učenika srednjih škola. Općinski 
načelnik , Anđelko Topolovec, odgovorio je da Općina Radoboj financira 
troškove prijevoza u 75 postotnom iznosu, a Županija u 25 postotnom pa 
naši srednjoškolci jedini u Županiji imaju besplatan prijevoz u škole. Na 
pitanje Ladislava Fruka, planiraju li se kakovi radovi u Radobojskom Stra- 
hinju načelnik je odgovorio da će se ove godine dopremiti i ugraditi šljunak 
na jednu donicu prometnice i pošodrati igralište, a asfaltiranje će uslijediti 
iduće godine. (vir) 


KORIST ILI JOŠ JEDAN NAMET 


Hrvatski Sabor donio je Zakon o osnivanju Hrvatske poljoprivredne 
komore. Komora je prema odredbama spomenutog Zakona samostalna 
neovisna stručna i poslovna organizacija koja je osnovana s ciljem promicanja, 
zaštite i zastupanja interesa članova Komore, edukacije i savjetovanja članova 
Komore, pružanja potpore članovima u svrhu unapređenja poljoprivredne 
proizvodnje i ruralnog prostora. 

Članstvo u Komori je obvezno, a članovi su obiteljska poljoprivredna 
gospodarstva i pravne osobe upisane u Upisnik poljoprivrednih gospodarstava. 
Drugim riječima to znači da će nakon konstituiranja Skupštine Komore na 
adrese članova stići račun za plaćanje članarine. Ovih dana privode se kraju 
pripreme za provođenje izbora za članove Skupštine, koje će se održati u 
vremenu od 2. do 27. studenoga 2009. godine. 

5 područja općine Radoboj u Upisnik su upisana ukupno 243 obiteljska 
gospodarstva pa će ona biti i obveznici plaćanja komorske članarine. 

Na temelju Odluke o izborima, županije su izborne jedinice i 
biraju određeni broj članova Skupštine prema broju upisanih u Upisnik 
poljoprivrednih gospodarstava. S područja Krapinsko-zagorske županije 
prema toj bi se Odluci trebalo birati 5 članova Skupštine i to 1 od strane 
obiteljskih poljoprivrednih gospodarstava i 4 od strane pravnih osoba koje 
su uvedene u Upisnik kao oni koji se bave poljoprivredom. Interesantno je 
da u Krapinsko-zagorskoj županiji 176 pravnih osoba raspolaže četiri puta 
većim poljoprivrednim površinama nego 7 505 obiteljskih poljoprivrednih 
gospodarstava, što je jedinstveni slučaj u Hrvatskoj. 

Kandidature za članstvo u Skupštini Poljoprivredne komore Hrvatske 
trebalo je podnijeti do 9. listopada, a prema našim saznanjima iz općine 
Radoboj kandidaturu je istaknula jedino Poljoprivredna zadruga Radoboj. 
U Skupštinu se inače bira 131 član od toga 96 iz redova obiteljskih 
poljoprivrednih gospodarstava, a 35 iz redova ostalih pravnih subjekata 
upisanih u Upisnik poljoprivrednih gospodarstava. ( vir) 


IMPRESSUM: 


ZAŠTITA BUNARA 


Prije šest mjeseci u Radobojskom je listu objavljen članak pod 
naslovom «Smeće umjesto vode» u kojem je upozoreno na nebrigu 
oko uređenja jednog starog izvora pitke vode, bunara uz Rimsku 
cestu nedaleko centra Radoboja. Upozoreno je tada na činjenicu 
da kupljene betonske cijevi koje su namijenjene za sprječavanje 
urušavanja bunara stoje uz put skoro dvadeset godina i služe za 
odlaganje smeća, a bunar sve više propada. Sa zadovoljstvom ovaj 
put možemo izvijestiti da su se stvari zahvaljujući vlasniku zemljišta 
na kojem se bunar nalazi, Tomislavu Pospišu promijenile i da su 
cijevi spuštene u bunar, koji su prethodno članovi DVD-a Radoboj 
ispumpali i očistili te uz vlasnika građevinskog stroja Janka Severa 
pomogli da se teške betonske cijevi spuste u otvor bunara. 

Osiguran je tako ovaj značajan izvor pitke vode od 
zarušavanja, ali preostaje daljnje uređenje, kako bi u slučaju potrebe 
koristio okolnim domaćinstvima. Spomenimo da je do izgradnje 
radobojskog vodovoda ovo bio jedini izvor pitke vode za dvadesetak 
domaćinstava, koja su o njemu brinula i održavala ga, a i sama su 
platila nabavu betonskih cijevi. Tako su tridesetih godina prošlog 


Članovi DVD-a Radoboj i Janko Sever bili su uz Tomislava Pospiša «glavni» kod 


spuštanja cijevi u otvor bunara. 


stoljeća spriječili vlasnika okolnih zgrada i zemljišta da iz njega 
koristi vodu za svoj vodovod, pa je nekoliko metara od postojećeg 
bunara dao iskopati novi iz kojeg je voda željeznim cijevima išla 
nizvodno u tri stambena i gospodarska objekta pa je to ustvari bio i 
prvi lokalni vodovod u Radoboju. Stariji mještani se sjećaju da su ga 
posljednji put renovirali, neposredno nakon drugog svjetskog rata, 
njemački zarobljenici koji su radili u radobojskom ugljenokopu, a 
ovaj je pak koristio nekadašnje Židovske objekte. 

Bilo bi vrijedno da se u općinskom proračunu pronađu novci 
za potpuno uređenje ovog objekta, kako bi poprimio nekadašnji 
izgled, kada je uz njega bilo i betonsko korito iz kojeg se napajala 
stoka okolnih mještana, tim više što se bunar nalazi uz samu Rimsku 
cestu i kako ne bi doživio potpunu promjenu izgleda kao što se to 
dogodilo sa Svetim zdenčekom ili školskim bunarom koji je zatrpan, 
a ostalo je betonsko korito na kojem su djeca prilikom dolaska u 
školu desetljećima prala blatnjave noge. (vir) 

urednik, Ivan Šemnički, Zdenko Vidović. Lektor: Karmen Roginić, Adresa uredništva: Radoboj 8,49232 Radoboj, tel: 049/349- 

U ZASELKU MIKSI GRADI SE IGRALIŠTE ZA DJECU 


Uvidjevši da im se djeca nemaju gdje igrati 
i družiti, mještani naselja Mikši posljednjih 
godinu dana rade na izgradnji dječjeg igrališta u |. 
svom mjestu. Dio potrebnog zemljišta poklonili |š 
su vlasnici, a dio je otkupljen uz pomoć Općine 
Radoboj pa je izgradnja mogla krenuti. Samo 
igralište sastojat će se od tri dijela, jednog većeg 
travnatog, manjeg asfaltiranog i dijela predviđenog 
za postavljanje njihaljki, tobogana i drugih sprava 
za igru djece. 

U akciju izgradnje uz angažiranje Općine, 
nekoliko tvrtki-donatora i roditelja uključili su 
se i mještani iz okolnih naselja kao što su Švaljki, (6 
Dunaji i Čerpesi. Posljednja akcija bila je sijanje 
trave prošlog vikenda u koju su se uključili i brojni mladi kojima će igralište i najviše služiti. Akciju su stručno vodili 
prof. Sanja Dunaj i Mario Tušek koji su sličan posao već uspješno odradili kod područne škole u Jazvinama. (R. 
Mikša) 


LOVCI SE SKRBE ZA DIVLJAČ 


Članovi lovačkog društva «Strahinjčica» Radoboj i ove 
godine brinu o tome kako će u njihovom lovištu preživjeti 
divljač u zimskim uvjetima. Radi se na čišćenju staza, obnovi 
lovnogospodarskih i lovnotehničkih objekata kao što su 
hranilišta, solišta, čeke, kućice, lovački domovi i slično. Prema 
potrebi postavljaju se i novi objekti kako bi divljač u zimskim 
uvjetima imala dovoljno hrane i da bi činila što manje šteta na 
poljoprivrednim površinama. 

Lovci lovne grupe Gornja Šemnica u proteklim su 
mjesecima izvršili obnovu visokih čeka, hranilišta i solišta. 
Očistili su putod crkve sv. Jakob do lovačke kućice «Draganičevo» 
te postavili jednu visoku čeku i spremište za kukuruz.. Predstoji 
još punjenje spremišta kukuruzom i kontrola učinjenog.. 

U javnosti još uvijek prevladava mišljenje da lovci samo 


=a. a. » 
st ae 
* 3 


kra 


ubijaju divljač, no to nije tako. Danas lovci 
mnogo više brinu o uzgoju i zaštiti divljači 
nego o ubijanju. Dokaz toga je i činjenica 
da je Lovačko društvo «Strahinjčica» ove 
godine nabavilo 150 komada fazanske 
divljači koja je puštena u lovišta svih lovnih 


grupa (S. Grobotek) 


Na slici: Članovi lovačkog = društva 
«Strahinjčica» Radoboj lovna grupa Gornja 
Šemnica zadovoljni su obavljenim poslom. 

Spremište za kukuruz je na predviđenom 
) mjestu, a sada je već i puno kukuruza.. 

RADOBOJ OBILJEŽAVA DAN OPĆINE 


Povodom 20. listopada, Dana općine Radoboj, i 
narednih će se dana u našoj sredini događati brojni i 
raznovrsni sadržaji. Prvi prilog toj manifestaciji već je 
dalo dvadesetak likovnih umjetnika u okviru treće po 
redu «Likovne kolonije Radoboj», održane u subotu, 10. 
listopada. Njihove radove zainteresirani će moći vidjeti na 
otvorenju izložbe u nedjelju, 18. listopada u 12 sati. Izložba 
će biti postavljena u prostorijama Vatrogasnog doma 
Radoboj. 

SUBOTA, 17. LISTOPADA 

Program obilježavanja Dana općine Radoboj počinje 
u subotu, 17. listopada. Tog dana, a ako bude lijepo 
vrijeme, u 10 sati počet će natjecanje u preciznom slijetanju 
paraglajdera u okviru Državne lige. 

Istog dana s početkom u 12 sati počinje u Gornjoj 
Šemnici Quad, Buggy, Autocross i Motocross utrka. Prilika 
je to za praćenje vratolomnih vožnji sve brojnijih poklonika 
ovog sportskog natjecanja. 

Centar Radoboja će u 13 sati biti mjesto starta 
natjecatelja biciklista, koji će sudjelovati na «Biciklijadi 
Rimska cesta». 

Subota, 17. listopada kao prvi dan obilježavanja 
općinskog praznika završit će = održavanjem Dječjeg 
festivala «Vnučekove popevke 2009.» u Vatrogasnom 
domu Radoboj. Početak je u 18 sati. Gost festivala je 
poznati pjevač i autor zagorskih pjesama Tihomir Kozina. 
NEDJELJA, 18. LISTOPADA 

Drugi dan obilježavanja radobojskog praznika počet će 
u zraku. Svoj doprinos tom događaju dati će palaglajderi u 
okviru natjecanja u preciznom slijetanju u okviru Državne 
lige. Bude li lijepo vrijeme nad Radobojem ćemo ih vidjeti 
već u 10 sati. 

Svoj doprinos obilježavanju Dana općine dati će i svi 
oni koji će od 11 sati prisustvovati Sv. misi u Župnoj crkvi. 

Ljubitelji kućnih ljubimaca, konkretno pasa, na svoje 
će doći na igralištu OŠ Side Košutić u Radoboju jer u 11 
sati započinje Kinološka revija lovačkih i sportskih pasa. 

Ljubitelji likovne umjetnosti na svoje će doći u 12 sati 
kada će prisustvovati otvaranju izložbe radova sudionika 3. 
Likovne kolonije. Izložba će biti otvorena u Vatrogasnom 
domu Radoboj. 

Središte Radoboja i u nedjelju, 18. listopada će biti 
mjesto starta jedne sportske utrke. U 13 sati startat će 
sudionici Radobojskog maratona, a s početkom u 16 
sati svoju osposobljenost i vještine pokazat će članovi 
dobrovoljnih vatrogasnih društava s područja općine 
Radoboj. 

PONEDJELJAK, 19. LISTOPADA 

Radobojski trnac biti će mjesto prezentacije plodova 
Radobojske jeseni. Svi zainteresirani trebaju se okupiti u 
15 sati i 30 minuta, jer prezentacija upravo tada počinje. 

Već u 16 sati uslijedit će prezentacija jabuka i blagoslov 
kruha uz prigodni program u OŠ Side Košutić. Priredba se 
održava pod nazivom «Kaj su pekli naši stari». 

Ljubitelji amaterskih kazališnih predstava doći će na 
svoje istog dana u 19 sati u Vatrogasnom domu Radoboj 


gdje će započeti izvedba kazališne predstave Amaterskog 
dramskog kazališta iz Svetog Križa Začretja. 
UTORAK, 20.LISTOPADA 

Sam Dan općine Radoboj, 20. listopada krenut će 
nastupom kuburaša, limene glazbe i mažoretkinja. Sve će to 
biti uvod u održavanje Svečane sjednice Općinskog vijeća, 
koja će se s početkom u 10 sati održati u Vatrogasnom 
domu. 

U OŠ Side Košutić s početkom u 16 sati održat će se 
svečana priredba uz Dan škole i biti će otvorena izložba 
fotografija «Radoboj nekad i danas». 

Od 17 sati uslijedit će sportsko druženje vijećnika 
Radoboja i susjednih općina. 

SRIJEDA, 21. LISTOPADA 
U OŠ Side Košutić s početkom u 12 sati i 45 minuta 
očet će Sportski dan, a u 16 sati radionica Starinske igre. 
ETVRTAK, 22. LISTOPADA 

U prostorima OŠ Side Košutić s početkom u 16 sati 
održati će se koncert Glazbene škole «Bonar» 
PETAK, 23. LISTOPADA 

OŠ Side Košutić biti će mjesto održavanja prikaza 
LUPITVE I PERAČEHA u 16 sati, a s početkom u 17 
sati Književnu će večer održati Nevenka Gregurić. 
NEDJELJA, 25. LISTOPADA 

Sportska dvorana OŠ Side Košutić Radoboj biti će 
mjesto održavanja priredbe «Kaj vu duši» Početak je u 18 
sati. 

Nađete li interes i slobodnog vremena svi ste Vi , 
poštovani čitatelji, pozvani na predviđene priredbe bez 
dodatnih poziva. Nadamo se da ćete između brojnih i 
raznovrsnih priredaba naći baš ono što upravo Vas zanima. 


DAN ŠKOLE RADNO | SVEČANO 


Osnovna škola Side Košutić Radoboj slavi Dan 
škole 20. listopada. Tim će se povodom održati brojne 
akcije i raznovrsni sadržaji. Proslava će započeti 
u ponedjeljak, 19. listopada u 16.00 sati kada je na 
rasporedu prezentacija jabuka, kratka priredba i 
blagoslov kruha pod nazivom Kaj su pekli naši stari. 

Na sam Dan škole 20. listopada u 16.00 sati 
počinje svečana priredba uz Dan škole, a otvorit će se 
i izložba fotografija - Radoboj nekad i danas. 

Program obilježavanja Dana škole nastavit će se 
u srijedu 21. listopada održavanjem sportskog sata 
u 12 sati i 45 minuta te radionicom STARINSKE 
IGRE u 16 sati. 

Četvrtak 22. listopada rezerviran je za koncert 
Glazbene škole Bonar. Početak je u 16 sati. 

Za mlade će zanimljiv biti i program predviđen 
za petak, 23. listopada kada u 16 sati počinje 
LUPITVA, a potom i PERAČEHA, a program će 
biti završen održavanjem književne večeri Nevenke 
Grgurić s početkom u 17 sati. 

U RADOBOJU JE U SUBOTU, 10. LISTOPADA ODRŽANA TREĆA LIKOVNA KOLONIJA 


Dvadesetak likovnih umjetnika, 
amateraiz Međimurske, Varaždinske, 
Krapinsko zagorske i Zagrebačke 
županije okupilo se u subotu, 1o. 
listopada 2009. godine u Radoboju, 
da bi sudjelovali na «Likovnoj 
koloniji Radoboj«. Nastavak je 
to tradicije koja je započela prije 
dvije godine i rezultat čega je do 
sada šezdesetak slika u različitim 
slikarskim tehnikama koje uglavnom 


prikazuju radobojske pejsaže i obogaćuju radobojsku 
kulturnu scenu. 

Zahvaljujući agilnom predsjedniku krapinskog 
likovnog društva «Ernest Tomašević» Zlatku Kuharu 
u Radoboju se ove godine okupilo dvadesetak likovnih 
stvaralaca, koji su radobojskoj općini ostavili isto toliko 
svojih djela. Ulje na platnu, tempera i druge slikarske 
tehnike pripomogle su da za buduće naraštaje ostaju 
zabilježeni prekrasni radobojski pejsaži, sakralni objekti 
i druge _ znamenitosti. Pozdravljajući ovogodišnje 
sudionike Likovne kolonije općinski načelnik Anđelko 
Topolovec zaželio je da kolonija potraje barem 
narednih 33 godine kako bi na slikarskim djelima 
ostale zabilježene sve ljepote radobojskog kraja. 

Mještani Radoboja i drugi zainteresirani radove 
ovogodišnjih sudionika Likovne kolonije moći će 
vidjeti na otvorenju izložbe, koja je predviđena za 
nedjelju, 18. listopada u 12 sati ili u vrijeme dok će 
izložba biti otvorena. 


ZAGORSKI PERJEČEH 


Obilježavanje Dana općine Radoboj i ove će 
godine svojim nastupom upotpuniti svetokriški 
glumci. U ponedjeljak 19. listopada u Vatrogasnom 
domu Radoboj nastupit će, naime, Amatersko 
dramsko kazalište Sveti Križ Začretje. Pod vodstvom 
Ivanke Bokor i uz pratnju tamburaša glumci amateri: 
Ivanka Bokor, Josipa Matešić, Ana Jačmenica, Ana 
Vorih, Dragica Crnogaj, Anita _Hlupić, Franjo 
Crnogaj, Dubravko Tušek, Kristijan Roginić i 
Vladimir Švaljek izvesti će predstavu «Zagorski 
perječeh». 

Sadržaj predstave ukratko se svodi na 
slijedeće: Svekrva organizira perjačeh, ali dolazi do 
nesporazuma sa snahom koje će susjede pozvati. Na 
perječehu se žene međusobno prepiru, a uskoro se tu 
pojavlju i muževi koji dolaze od kleti. Sve pak završi 
s pjesmom i plesom kak se i šika. 

I OVE GODINE UZ DAN OPĆINE 
«VNUČEKOVE POPEVKE» 


NASTUPA DVADESETAK SLAVUJA 


Želeći djeci koja vole glazbu pružiti priliku da 
se afirmiraju i pod svjetlima pozornice pokažu svoje 
sposobnosti, prošle je godine, uz Dan općine, po prvi 
put u Radoboju održan dječji koncert VNUČEKOVE 
POPEVKE. 

Naime, svaki je kraj po mnogočemu poseban i 
zanimljiv te ima svoje izuzetne osebujnosti, a takav 
je slučaj, naravno 1 s našim Radobojem, koji među 
mnoge svoje posebnosti ubraja i narodne legende. 
Budući da djeca prije svega, najviše vole bajke 
i legende, Općina Radoboj, organizator dječjeg 
koncerta, odlučila je nazvati ga Vnučekove popevke, 
po uzoru na jednu od najpoznatijih legendi ovoga 
kraja, Legendi o dedeku i babici. 

Koncert organiziran s ciljem okupljanja djece i 
pružanja mogućnosti da iskažu svoj talent i ljubav 
prema glazbi, održat će se i ove godine i to u nedjelju, 
18. listopada s početkom u 18 sati u Vatrogasnom 
domu u Radoboju. Gost koncerta je poznati pjevač i 
autor zagorskih pjesama Tihomir Kozina. 

Prošle godine na Vnučekovim je popevkama 
nastupilo 15 mladih pjevača, a s obzirom na odlične 
reakcije, ne čudi što je ove godine izvođača više. 
Sudionici ovogodišnjeg koncerta izvoditće popularne 
skladbe poznatih pjevača, a vjerujemo dragi čitatelji, 
da ćete ih osobno doći podržati, jer naša je obveza 
poticati djecu na okupljanje od najranije dobi, 
nastojati uključiti ih u razne aktivnosti te upoznati s 
ljepotama i vrijednostima naše kulturne baštine. 

Na koncertu će nastupiti: Ana Broz, Kristijan 
Ranogajec, Lana Vuzem, Helena Poljak, Emma 
Miljan, Katarina Šivalec, Lorena Pažameta, 
Petra Mlakar, Lea Mutak, Andreja Hlebec, Ana 
Pavleković, Sandra Tušek, Lara Jurinjak, Lucija 
Kiseljak, Mihael Oraić, Tomislav Sajko i Filip 
Mikša. (B. Pavleković) 

Radobojsko područje, kao uostalom i veći dio 
Hrvatskog zagorja, nekada je bilo poznato po voćarstvu. 
Bilo je tu šljiva «bistrica», jabuka, krušaka, oraha, bresaka 
i još mnogo toga. Nekadašnja Poljoprivredna zadruga 
Radoboj u prostorima Zadružnog doma otkupljivala 
je sve ponuđeno. Tone i tone šljiva, jabuka i drugog 
voća plasirano je uz povoljne cijene, no vremena su se 
mijenjala i danas je rijetkost da netko s našeg područja 
proda bilo koju vrstu voća. Ne da ga nema, ima ga, ali 
nema organiziranog otkupa jer uvoznici čine svoje. Uvoze 
jeftino nekvalitetno voće i skupo ga prodaju na domaćem 
tržištu, a domaće nema nikakvih mogućnosti plasmana. 
Prošetali smo s fotoaparatom kroz naše voćnjake i evo 
samo dijela onoga što smo zabilježili i to u godine koja 
nije što se voća tiče najrodnija. 


Jabuke crvene, jabuke zelene ima ih na novozasađenim 
stablima kao i onim starijim. 


Poznate zagorske šljive «bistrice» sve je manje, ali to ne 
znači da je nema, sve više pada u zaborav. 


Stare sorte krušaka sve su rijeđe, ali posljednjih je godina 
sve više «viljamovke», a to znači da će biti i dobre rakije. 


Vinogradarske breskve za mnoge su naraštaje bile jesenska poslastica. Iako sve manje ima ih i danas. 

Starinska voćka mušmula ili kako je u našem kraju nazivaju «menjšprih» rodi svake godine, no rijetki mladi poznaju 
njen okus, jer prije upotrebe treba omekšati. 


No, mladima je vjerojatno više poznat plod kivija. Ima Ni smokva nije rijetkost na mjestima gdje ne pušu jaki 
ga i na radobojskom području, a vlasnici kažu dobro rodi vjetrovi. Kada je blaga zima daje dva uroda u jednoj 
svake godine. godini. 


Jedna od najmirisnijih voćaka, koja tradicionalno 1 vinogradi su ove godine dobro rodili. Količinski je 
uspijeva na našem području je dunja, odnosno «kutina» grožđa bilo nešto manje, ali je zato kvaliteta puno bolja 
kako su je zvali naši stari. nego prošle godine. 

DIJETE, RODITELJ I ŠKOLA 


TOPLU RIJEČ 1 OSMJEH NAM NE MOGU ODUZETI 


U ova nestvarno nesigurna vremena, samo je jedno 
sigurno,a to je da živimo u svijetu promjena. Niti je dijete više 
tek «prazna ploča» koju ćemo puniti kako, kojim tempom 
i intenzitetom želimo, niti je roditelj samo osoba kojoj se 
nose dobre ili loše ocjene. Najveće promjene doživjele smo i 
sve jače ćemo ih proživljavati, upravo mi, učiteljice. U svijetu 
u kojem je svaka, ali baš svaka, informacija dostupna u 
svakom trenutku, u kojem trogodišnjaci surfaju globalnom 
mrežom, a udžbenici nam stare brzinom elektrona, jedino 
što nam ne mogu oduzeti jest topla riječ, osmjeh i, iznad 
svega suradnja među ljudima. Tako trokut: dijete-roditelj- 
škola poprima sasvim nove dimenzije. 


DIJETE 


«Vaša djeca nisu vaša djeca. 

Ona su sinovi i kćeri čežnje života za samim sobom. 
Ona dolaze kroz vas, ali ne od vas, 

I premda su s vama, ne pripadaju vama. 


Možete im dati svoju ljubav, ali ne i svoje misli. 

Jer, ona imaju vlastite misli. 

Možete se upinjati da budete kao oni, 

Ali ne tražite od njih da budu poput vas. 

Jer život ne ide unatrag, niti ostaje na prekjučer.» 
H. Džubran: «Prorok» 


Uvijek prisutan jaz između generacija ne samo da se 
ne smanjuje, nego je čak nemoguće pratiti brzinu kojom 
se širi. Djeca su postala svjesna svojih mogućnosti i želja, 
zahtjevni prema istinskim znanjima i tehnologijama. 
Potrebe su im veće, ali značajno drugačije. Danas je smiješno 
od djeteta tražiti da nauči neko gradivo napamet bez 
razumijevanja (tu isključujem trening primarne memorije 
u najranijim fazama školovanja), ali je fundamentalno 
da se priuči služenju izvorima znanja, stvaranju obrazaca 
i logičkom zaključivanju, te načinima komunikacije s 
ljudima i informacijama. Današnjem djetetu potrebnija je 
socijalizacija više nego ikada. Skloniji smo otuđenju pa je 
toplina dobrog srca i nježne riječi postala prava rijetkost. 
Internet nudi puno previše toga, ali ne nudi prijekorni 
pogled, pomoć pri vezanju vezica koje se pletu pod noge, 
opipavanje čela umornima i bolesnima, zagrljaj i, što je 
najvažnije, osjećaj da dijete pripada zajednici koja će ga 


PJEPEETEN 


zaštititi i voljeti bez obzira na uspjeh ili neuspjeh. 


RODITELJ 

Uzvišeno i najodgovornije zanimanje je biti roditelj. 
U svakodnevnoj bitci za dobrobit svog djeteta roditelj 
očekuje za svoje dijete: zdravlje, zadovoljstvo i znanje, a 
kao rezultat zadovoljenje svih triju točaka, ono najvažnije - 
USPJEŠNOST. 

Škola kod ovog prvog ima vrlo slab utjecaj, ali je glavni 
čimbenik druge i treće točke. Zapitajmo se ipak, što može 
učiniti roditelj da bi dijete živjelo u ljubavi i razumijevanju, 
te da bi steklo samopouzdanje. 


-Djetetu mora pomoći da otkrije svoje sposobnosti. 
-Mora preispitati svoja vrijednosna mjerila, 

-Obveze koje traži od djeteta moraju rasti zajedno s njim. 
-Moraju ostati umjereno brižni. 

-U kući djeci mora biti pruženo više ljubavi i složnog rada. 
-U obitelji mora prevladati demokratičnost i otvorenost. 
-Roditelj mora biti jasan i dosljedan u odgoju. 

Dakle, roditelj iz pasive prelazi u potpunu aktivnost. 
Želi biti prisutan u svim segmentima života svog djeteta 
i mijenjati ono što smatra neprikladnim. Obitelj je na 
okupu dnevno manje sati nego što ih dijete provodi u školi, 
stoga je neminovno da roditelj bude dio škole.Roditelja ne 
zanima isključivo đačka knjižica, nego stav škole prema 
djetetu i djeteta prema školi, njegov status u razredu i razvoj 
sposobnosti koje će mu omogućiti uspjeh u životu. Ponekad 
se očekivanja i stavovi roditelja i učitelja bitno razlikuju, što 
ne pokazuje nekvalitetan rad jednih ili drugih, nego govori 
o prirodnim i normalnim subjektivnim različitostima koje 
ne samo da ne treba izbjegavati, nego čak treba poticati i 
tako dodavati energiju u taj odnos. 


ŠKOLA 

Potrebe i mogućnosti suvremene hrvatske škole 
se ne poklapaju. Pokušavamo pratiti trendove svjetskog 
razvoja, ali nam to ne uspijeva. Neki podaci govore da naše 
školstvo zaostaje 19,4 godine za europskim. No, sve to nije 
opravdanje za neuspjeh. Za svakoga tko voli svoj posao 
i u njemu uživa, ranije iznesena činjenica je prije svega 
motivacija. Vrata škole moraju biti uvijek širom otvorena 
roditeljima i svim dobronamjernim ljudima, a učiteljski 
umovi široki i druželjubivi. 

Dijete, roditelj i škola blisko su povezani. Jedni s 
drugima i što je najvažnije, svi sa svima. Ciljevi roditelja 
i škole prema djetetu su indentični, odgojem stvoriti 
mladog i odgovornog kreatora svojeg djelovanja u društvu, 
stvoriti sklad uspješnosti u školi, obitelji i među mladima, 
jednostavnije rečeno, zdravlje, razumijevanje i ljubav. 


ZAKLJUČAK 

Čitava društvena zajednica, ana njenom čelu škola, 
nepobitno se mijenja. Mijenjaju se i stavovi i interesi 
djece, roditelja i škole. Život se sve više ubrzava, a time 
je otuđenje sve veće. Međutim, škola više nego ikada 
otvara svoja vrata novim načinima suradnje sa 
svima vezanima uz svoj rad, a posebno roditeljima. 
Roditelj je svakodnevno uključen u rad škole i svog 
djeteta, a učitelj prerasta u koordinatora uspjeha 
veze između doma i škole. 

Tradicionalne ljudske vrijednosti tek danas, u 
doba kompjutorizacije i globalizacije dobivaju svoje 
pravo značenje, stoga, potrudimo se svi zajedno 
da školu održimo i potvrdimo kao svjetlost vodilju 
u sumraku degradacije ljudskosti. Učenik, dijete, 
najvažniji je čimbenik našeg života i rada i za 
ostvarenje njegovih interesa ništa nam ne smije biti 
preteško, ni neostvarivo. 

Mr. Dunja Špoljar 

NAJLJEPŠE UREĐENA OKUĆNICA 


I ove godine Općina Radoboj provela je natječaj 
za najljepše uređenu okućnicu, balkon i opći dojam. Na 
natječaj se prijavilo ukupno 15 domaćinstava, a komisija 
u sastavu: Luka Čuljak, Marija Pernjek i Branka Oslić 
nakon obilaska kandidata za nagrade i razgledavanja 
njihovih rezultata odlučila je: 

Za najljepše uređeni balkon nagrade će primiti: 
Đurđa Tepuš iz Gornje Šemnice br. 43, Marija Šaško iz 
Radoboja 172 i Marija Cerovec iz Radoboja 41. 

Najbolji opći dojam za uređenje okućnice i balkona 
na komisiju su ostavile Željka Smrečki iz Radoboja 
257, Anica Vinceljak iz Jazvina 9a i Snježana Poljak iz 
Radobojskih Brega 123. 

U kategoriji najljepše uređena okućnica-dvorište 
najviše truda uložili su: Josip Švaljek iz Radoboja 341 
a, Andrija Rukav iz Gorjana Sutinskih 37 te Đurđica 
Slukan iz Gorjana Sutinskih 30. (B. O.) 


PREDSTOJI DRUGA OVOGODIŠNJA DERATIZACIJA 


Tijekom mjeseca listopada na području općine Radoboj u svim 
će se domaćinstvima provoditi druga ovogodišnja akcija deratizacije. 

Deratizacija znači uklanjanje odnosno smanjivanje broja 
glodavaca (štakora i miševa). Miševi i štakori mogu biti izvor zaraze 
ili prenositelji uzročnika raznih zaraznih bolesti od kojih su neke i 
smrtonosne poput salmoneloze, bjesnoće, leptospiroze, kuge i mišje 
groznice. Isto tako mogu izmetom, mokraćom ili dlakom zagaditi 
hranu koju i jedu, a nije rijedak slučaj da oštećuju instalacije. 

Kako glodavci trebaju zaklon, hranu i vodu uklanjanjem 
mogućnosti da do toga dođu smanjit će se i njihov broj. To znači da 
ljudi svojim postupcima sami odlučuju koliko će glodavaca imati u 
svojoj životnoj sredini. Svakodnevnim uklanjanjem ostataka hrane i 
otpada na za to predviđena mjesta, kante i kontejneri za smeće, te 
čuvanjem hrane u zaštićenim spremnicima eliminirat ćemo važan 
uvjet za njihov opstanak. Poseban naglasak treba dati načinu čuvanja 
kukuruza u «koružnjacima» koji trebaju biti opasani čeličnom žicom 
sa rupicama promjera ne većim od 6 milimetara kroz koje ne mogu 
proći miševi i štakori. «Ruženi» kukuruz i drugu hranu za životinje 
potrebno je čuvati u nepropusnim posudama sa poklopcem bez rupa 
i pukotina. 

Postavljanjem rasutih i krutih otrova koje zbog opasnosti 
od trovanja ljudi i domaćih životinja trebaju postavljati za to 
osposobljeni djelatnici i ta mjera mora biti nadopuna, a ne jedina 
kojom će se smanjiti broj glodavaca. 


? 


Tijekom provođenja trovanja glodavaca molimo vas da 
omogućite pristup ekipi radi postavljanja otrova na mjesta gdje 
glodavci najčešće borave. Isto tako vas molimo da ne premještate 
meke te da onemogućite djeci i domaćim životinjama da dođu u 
kontakt s otrovom. 

S nadom u zajednički uspjeh 

Ivan Lipovac dr. med. spec. epidemiolog 


DJECA ČLANOVI DVD-a GORNJA ŠEMNICA 
SUDJELOVALA SU NA VATROGASNOM 
NATJECANJU ZA DJECU I MLADEŽ U PREGRADI 
TE NA 1. MEMORIJALU «MARKO PILJEK» U 
PAVLOVCU ZABOČKOM 


AKTIVNA MLADEŽ DVD-a GORNJA ŠEMNICA 


U Dobrovoljnom vatrogasnom društvu Gornja 
Šemnica posebna se pažnja poklanja radu sa mladim 
naraštajima. Zahvaljujući angažiranosti zapovjednika 
Josipa Tepuša, te članova Marka Veseljaka i Nikole 
Vuzma najmlađi članovi DVD-a stalno vježbaju i odlaze 
na brojna natjecanja i smotre, kako bi pokazali što su 
naučili i za što su sposobni, prije svega prilikom izvođenja 
vatrogasnih vježbi. 

U Zabočkom Pavlovcu 5. je rujna održan 1. 
memorijal «Marko Piljek». Sudjelovala su 23 odjeljenja 
muške i ženske djece, a među njima i dva odjeljena iz 
Gornje Šemnice. 

Nakon nastupa muško odjeljenje DVD-a Gornja 
Šemnica osvojilo je 13. mjesto, a žensko 9. mjesto. Sada 
slijedi županijsko natjecanje za koje se mladi iz Gornje 
Šemnice marljivo pripremaju, a kako volje za vježbanje 
i natjecanje ne nedostaje očekuju se dobri rezultati. 
Dobrovoljno vatrogasno društvo Gornja Šemnica nastoji 
u skladu sa svojim mogućnostima mladima omogućiti 
što više nastupa na javnim vježbama i natjecanjima, kako 
bi barem na taj način nagradili trud koji voditelji i mladi 
vatrogasci ulažu prilikom uvježbavanja vještina. 


(S. Grobotek) 


Na slici: Sudionici memorijala u Zabočkom Pavlovcu: Ivan 
Vuzem, Maja Erdelja, Petra Pohižek, Željka Erdelja, Danijel 
Vuzem, Marko Frajman, Matija Oraić, Mateo Erdelja, Helena 
Horvat, Hana Horvat, Petar Tepuš, Tatjana Kozina, Luka Tepuš, 
Petra Biškup, Lidija Biškup i Nikola Biškup te voditelji Marko 
Veseljak i Josip Tepuš. 

KLUB PADOBRANSKOG JEDRENJA “JASTREB" RADOBOJ 
OBILJEŽAVA 10. GODIŠNJICU DJELOVANJA 


INSTREBOVI NAD RADOBOJEM 


Stranice povijesti padobranskog jedrenja nad Krapinsko- 
zagorskom županijom počele su se pisati 24. listopada 1999. 
godine u Osnovnoj školi Side Košutić Radoboj. Tog se dana, 
naime, na ugodno iznenađenje nekolicine inicijatora osnivanja 
kluba «Jastreb» na osnivačkoj skupštini pojavilo 27 zainteresi- 
ranih za tada još gotovo svima nepoznati sport. 

A kako je sve krenulo? Aktualni predsjednik Kluba pa- 
dobranskog jedrenja «Jastreb» Radoboj Darko Potočki poja- 
vio se jednog dana sa čudnim ruksakom, da bi se tek nakon 
prvih iznenađenja saznalo da je u njemu čudesna naprava koja 
čovjeka može vinuti u visine bez pomoći bilo kakvih tehnič- 
kih pomagala. Nakon osnivačke skupštine uslijedila je popu- 
larizacija padobranskog letenja preko lokalnih radio stanica i 
javljalo se sve više zainteresiranih. Prvi su zanimanje pokazali 
Pregračani pa je članstvo ubrzo naraslo na pedesetak zainte- 
resiranih. Zainteresiranost je brzo rasla pa je 2002. godine u 
mjesecu siječnju u Pregradi osnovan Zrakoplovni klub «Ika- 
rus», a u Zlataru se osniva Paragliding klub «Sokol». Postojeći 
klubovi danas uspješno surađuju i rade na pronalaženju novih 
letilišta na području Krapinsko-zagorske županije. 

Danas Klub padobranskog jedrenja «Jastreb» Radoboj 


broji 27 članova od kojih je 18 aktivnih i povremeno ih mo- 
žemo vidjeti na radobojskom nebu. Klub se može pohvaliti i 
činjenicom da u svojim redovima ima šestoricu članova koji 
sudjeluju u natjecanjima. 

Radobojski paraglajderi su se u proteklih deset godina 
pokazali i kao vrsni organizatori natjecanja i susreta zaljublje- 
nika u visine iz drugih sredina. Tako su bili organizatori Dr- 
žavnog prvenstva u preletima 2002. godine. Organizirali su 
«Strahinjčica Open 2008» međunarodno natjecanje FAI 2. 
kategorije za europsko natjecanje, a već tradicionalno uz Dan 
općine Radoboj organiziraju Hrvatski liga kup u preciznom 
slijetanju. 

Biti će tako i ove godine, normalno ako to vremenski 
uvjeti omoguće, jer je za subotu 17. i nedjelju, 18. listopada 
predviđeno održavanje Liga kup natjecanja u preciznom slije- 
tanju, što će ujedno predstavljati završetak ovogodišnje sezone 
padobranskog letenja. Očekuje se rekordni broj natjecatelja, a 
u slobodnom programu organizirati će panoramske tandem 
letove sa uzletišta Malogorski ili Strahinjčica. Želite li sto- 
ga Radobojski kraj pogledati iz ptičje perspektive rezervirajte 
svoj let koristeći telefonski broj 098- 910-6551, a ako niste za 
takvu avanturu dođite u Radoboj u subotu ili nedjelju i uživaj- 
te u letu naših jastrebova. 


(D.P) 


Početak tečaja 24.10.1999. 


pi | 


Državna liga u preciznom slijetanju 2005. 


Strahinjčica iz zraka sa 2000 m nmv 


Poljetanja sa starta na Strahinjčici (Velimir Čajko) 2006. 


Poljetanja sa starta na Strahinjčici (Darko Potočki) 2006. 

RADOBOJSKI MARATON 


S velikim zadovoljstvom i ponosom najavljujemo da se u ne- 
djelju, 18. listopada ove godine nastavlja praksa započeta prošle go- 
dine, održavanje «Radobojskog maratona». Prošle je godine sudje- 
lovalo 46 natjecatelja iz svih krajeva Lijepe naše. Ovogodišnja utrka 
uklapa se u program obilježavanja Dana općine Radoboj. Organiza- 
tor je općina Radoboj, a suorganizator ssd «Mirna» marathon klub 
Krapina. 

Start utrke biti će u nedjelju 18. listopada u 13 sati u centru 
Radoboja, a trasa utrke je ista kao i prošle godine. Ukupna joj je 
dužina 18 770 metara, ide asfaltom, makadamo i šumskim staza- 
ma, ima uspona i silaza, a ide od centra Radoboja prema zaselku 
Borovečki i dalje Venca, Biruši, Lopatice, Gerići, Jazvine, Bregi Ra- 
dobojski, Gornja Šemnica, Gorjani, sv. Jakov do cilja u Radoboju. 
Prvi natjecatelji na cilju se očekuju sat i pol nakon starta. Natjecatelji 
će biti podijeljeni u šest kategorija s tim da će se u kategoriji do 23 
godine starosti i kategoriji seniora natjecati i maratonke. Za najbolje 
su predviđene nagrade koje osigurava organizator. 

Prilika je to da mnogobrojni natjecatelji upoznaju ljepote ra- 
dobojskog područja, a za mještane uz predviđenu trasu prilika da 
pozdrave sve natjecatelje. (G. Poslončec) 


10Š ADRENALINA NA STAZI BORJE 


Prije točno godinu dana uz obilježavanje Dana općine Rado- 
boj, na inicijativu zaljubljenika u vožnju četverociklima, odnosno 
popularnim quadovima, u Gornjoj Šemnici otvorena je staza Borje, 
danas već nadaleko poznata kao odlično mjesto za uživanje u adre- 
nalinskim vožnjama motorom, bez obzira na dva ili sve popularnija 
četiri kotača. 

Članovi Moto kluba Borje s predsjednikom Tomicom Tepu- 
šem na čelu, organizirali su vrlo uspješno utrku za prvenstvo Hrvat- 
ske u quadu. 

Na odlično uređenoj 860 metara dugoj stazi, koja slovi za jed- 
nu od najboljih te vrste u Hrvatskoj i koju marljivo održavaju članovi 
Moto kluba Borje uz pomoć Općine u subotu 17. listopada ponovno 
će voziti najbolji motoristi ovog područja. Uz obilježavanje Dana 
općine organizira se, naime utrka u vožnji quadova, buggya, crossera 
te atraktivan auto cross. 

Moto klub Borje i ovog puta najavljuje nezaboravno druženje 
uz odličnu atmosferu. 


BICIKLIJADA NASTAVLJA TRADICIJU 


Uz obilježavanje ovogodišnjeg Dana općine Radoboj 
održat će se i natjecanje biciklista pod nazivom Biciklijada 
Rimska cesta Radoboj. Utrka će se održati u subotu 17. 
listopada na trasi od Radoboja do sv. Jakova i natrag. Start 
utrke predviđen je u centru Radoboja u 13 sati, a natjecatelji 

će biti podijeljeni u dvije kategorije: rođeni prije 1995. 
godine i mlađi od tog datuma. Pravo nastupa imaju svi koji 
to žele, muški i žene s tim da oni mlađi od 14 godina moraju 
imati pismenu suglasnost punoljetne osobe. Za najbolje su 
predviđene vrijedne nagrade, koje osigurava organizator, a 
prijave su u školskoj sportskoj dvorani u Radoboju od 11.30 do 
12.45 sati. 

Svaki dan smo svjedoci sve većoj ekspanziji bicikla 
kao prijevoznog sredstva i biciklizma kao načina življenja. 
U sportskom dijelu sve je više biciklističkih disciplina od 
najraširenijeg cestovnog pa do downhilla, cross-contrija, dirt 
jumpinga, freeridea... 

Voziti bicikl znači doživjeti slobodu = kretanja. 
Pokretan samo voljom i energijom ljudskog bića bicikl 
pruža neograničene mogućnosti zadovoljavanja potrebe za 
kretanjem po različitim terenima, razvojem mišića, srca i pluća, 
te za stjecanje i održavanje kondicije. Vožnja biciklom kao 
rekreativna aktivnost potrebna je osobito pretilim osobama 
kao i odsobama s početnom artrozom koljena budući da bicikl 
nosi masu tijela. 

Vozeći se na dva kotača dio smo populacije koja živi 
ekonomično i ekološki osvješteno. Budite i vi dio te populacije 
te se priključite biciklijadi u Radoboju u subotu 17. listopada 
bilo kao rekreativac ili kadet. (G. Poslončec) 


NOGOMET 


LOŠI REZULTATI RADOBOJSKIH NOGOMETAŠA 


Rezultati koje su u prvom dijelu natjecanja u okviru 
Prve županijske nogometne lige ostvarili radobojski 
nogometaši u svim kategorijama više su nego slabi. U 
seniorskoj momčadi dosta toga ne štima. Postoji određeno 
nezadovoljstvo igrača u odnosu na Upravu, a vrhunac 
tog nesređenog stanja je i nedjeljni prekid na utakmici 
u Radoboju, zbog napada radobojskog nogometaša na 
sudkinju utakmice protiv Rudara iz Zabočke Dubrave. 
Utakmica je izgubljena 3:0 i seniori radoboja su 
sa 8 osvojenih bodova iz sedam utakmica na devetom 
mjestu prvenstvene tablice. 


TABLICA I. ŽNL SENIORI 


Gaj 
Jedinstvo 
Rudar (M) 
Klanjec 


Ivančica 
Stubica 
Zagorec (VT) 
Oroslavje 
RADOBOJ 
Rudar (D) 
Oštre 

Straža 

M. Gubec 
Pregrada 

PROHUJALA VREMENA NA RADOBOJSKOM PODRUČJU 


PONIKLI U RADOBOJSKOM KRAJU 


Obilježavajući Dan općine Radoboj, 20. listopada, današnji se 
naraštaji prisjećaju istog dana 1833. godine kada su rudari u rudniku 
sumpora donijeli odluku o otvaranju škole za svoju i djecu ostalih 
mještana. Svjesni činjenice da od tog datuma do danas mnogo toga 
nije zapisano, da je mnogo toga zaboravljeno i da mnogo toga ne 
znamo upuštamo se u rizik da nam netko i zamjeri jer ga nismo 
spomenuli ili nismo spomenuli čijeg znamenitog pretka, ovom ćemo 
prigodom iznijeti četrdesetak imena ljudi poniklih u Radoboju koji 
su zahvaljujući postojanju osnovne škole u Radoboju i njhovim ro- 
diteljima zauzimali kroz proteklih stotinu sedamdeset godina važne 
položaje u školstvu, gospodarstvu, kulturi, politici i katoličkoj crkvi. 

Na temelju poznatih pisanih dokumenata prvi visokoškolovani 
ljudi iz našeg kraja bili su svečenici. Ostala su tako zapisana imena 
svečenika: Marka Hrvoja, Pavla Travenščaka, Mateja Cimermana i 
Matije Vojske. Bilo je to u razdoblju od 1830. do 1853. godine. Sve 
do 1973. godine nema podataka o služenju Mlade mise u Radoboju. 
Tu je čast imao Alojz Slukan iz Gornje Šemnice, da bi ga slijedili 
: Franjo Dunaj iz Radoboja, Marijan Slukan iz Gornje Šemnice i 
Dragutin Cerovečki iz Radoboja. 

Znamenita imena radobojskih korijena povijesni zapisi bilježe 
potom 1893. godine kada je rođen August Košutić. Nakon osnovne 
škole u Radoboju upisuje gimnaziju i Pravni fakultet u Zagrebu. Stu- 
dij prekida 1914. kada izbija Prvi svjetski rat i odlazi u austro-ugar- 
sku vojsku, a nakon završetka rata studira u Pragu i dobiva diplomu 
inženjera. Još za vrijeme studija u Zagrebu upoznaje predsjednika 
HSS-a Stjepana Radića s čijom se kćerkom oženio 1921. Kao jedan 
od rijetkih intelektualaca ubrzo ulazi u najuže vodstvo HSS-a, biran 
je za zastupnika u 8. Narodnoj skupštini Kraljevine SHS, a krajem 
1926. postaje ministar građevine. Za vrijeme Drugog svjetskog rata 
biva hapšen od strane ustaša, a nakon rata od partizana. 1946. go- 
dine izlazi iz zatvora i kao priznati stručnjak zapošljava se u tvorni- 
ci «Rade Končar» u Zagrebu gdje se do umirovljenja bavi strukom 
van svake politike. Umro je u Zagrebu 1964. godine. Nastavljajući 
niz značajnih radobojskih imena dolazimo do Side Košutić, nekad 
osporavane, a sada priznate hrvatske književnice. O njoj je već bilo 
opširnih članaka u našem listu pa ćemo se sada usredotočiti na ra- 
dobojske kadrove nakon Drugog svjetskog rata. Jedan od prvih koji 
se našao na istaknutim dužnostima bio je doktor prava Petar Rihtar, 
koji je obavljao dužnosti zamjenika državnog tužioca za Republiku 
Hrvatsku, državnog tužioca BiH, predsjednika Okružnog suda u 
Zagrebu i suca Vrhovnog suda Republike Hrvatske 

Viktor Vinceljak nakon rata obavlja dužnost predsjednika 
Kotarskog narodnog odbora Krapina, a potom je direktor Tvornice 
štapova u Krapini. Njegov sumještanin Stjepan Topolovec obavlja 
dužnost direktora Krapinskih ugljenokopa, Ivan Turčec direktor 


Golubovečkih ugljenokopa, a direktor ugljenokopa širom Hrvatske 
bio je i Ivan Malogorski, koji je radni vijek završio kao istaknuti 
dužnosnik u Zajednici općina Zagreb. 

Na direktorskim mjestima i to u poznatim zagrebačkim tvor- 
nicama našli su se Ivan Hrvoj, direktor Tvornice cipela «Šimecki» te 
Dragutin Prelčec, direktor Tvornice cipela «Astra» 

Kako nam prostor ne dozvoljava opširniji prikaz djelovanja 
pojedinaca iz naše sredine na odgovornim dužnostima iznijeti ćemo 
samo najkraće podatke o njima. Uz stotinjak učitelja i profesora iz 
radobojskog kraja veći ih je broj bio i na čelu srednjih i osnovnih 
škola. Direktori srednjih škola u Zagrebu bili su Andrija Podgajski 
i Josip Ranogajec, direktori osnovnih škola: Josip Broz, Dragutin 
Jurinjak, Ivan Slukan, Ivan Cerovec, Antun Mikša, Franjo Jurinjak, 
Blaž Tušek, Franjo Ranogajec, Petar Novački i Vinko Fruk. 

Alojz Malogorski uspješno je obavljao dužnosti direktora tvor- 
nice stakla «Straža» i «Alatnice» u Humu na Sutli, Milivoj Ranoga- 
jec bio je najuspješniji direktor, danas propale tiskare «Ljudevit Gaj» 
Krapina. Stjepan Novački rukovodio je komunalnim poduzećem 
«Krakom» Krapina, a Olga Novački bila je direktorica Doma zdrav- 
lja Krapina. Josip Potočki bio je na čelu «Zagorjetransa» iz Velikog 
Trgovišća, a Ivan Cerovečki zagrebačke «Cedevite», te Anđelko 
Švaljek aktualni direktor « Regeneracije» Zabok. 

Malo je poznato da su iz Radoboja na čelu policijskih upra- 
va bili Stjepan Turčec u Krapini te Janko Rihtar i Ladislav Fruk u 
Zagrebu, s tim da je Ladislav Fruk i u vrijeme Domovinskog rata 
obavio značajnu ulogu kao načelnik Policijske uprave Krapinsko za- 
gorske. 

Sredina smo iz koje su se doslovno u nebo vinuli kao pilo- 
ti Stjepan Jurinjak i sadašnji general Viktor Koprivnjak. Nažalost, 
drugi naš general Vjekoslav Cerovečki, poginuo je braneći Vukovar. 
Značajne uloge u informiranju imali su naši novinari Franjo Kise- 
ljak, Petar Košutić i Vinko Rihtar koji su bili i urednici informativ- 
nih glasila ili zastupnici u Saboru kao Franjo Kiseljak. Uz njega, u 
Saboru su iz Radoboja bili i Josip Broz te Petar Novački, a Milivoj 
Jurinjak te Petar Rihtar bili su poslanici u Saveznoj skupštini bivše 
države. 

Iznošenje ovih imena nije samo priznanje našim umrlim i ži- 
vućim sumještanima već i poticaj da se priđe detaljnom prikupljanju 
podataka o našim ljudima, koji su zahvaljujući svojim diplomama 
i sposobnostima ostavili tragove na svim područjima života širom 
Hrvatske i svijeta. 

Svaka informacija o njima dobro će nam doći, a budućim ge- 
neracijama biti će poticaj za ostvarivanje što značajnijih rezultata. 

(vir) 


